Diari Oficial de la Generalitat Valenciana


Sumari del DOGV 5823, del 07-08-2008 (2008/9651)

Notificació a la mercantil Hotel Restaurant la Safor, SL de la resolució de 19 de juny de 2008, de la secretària autonòmica de Turisme i directora de l'Agència Valenciana del Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana, a l'Hotel la Safor de Gandia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5823

Data del DOGV
:   07-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9651


Data del document
:   20-07-2008

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació a la mercantil Hotel Restaurant la Safor, SL de la resolució de 19 de juny de 2008, de la secretària autonòmica de Turisme i directora de l'Agència Valenciana del Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana, a l'Hotel la Safor de Gandia. [2008/9651]  
Per no haver sigut possible notificar de forma personal i directa a la mercantil Hotel Restaurant la Safor, SL, titular de l'Hotel la Safor de Gandia, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de juliol de 2008.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler, Hotel La Safor, siti a la carretera València, 40, de Gandia, iniciat per acord del cap del Servici Territorial de Turisme de València i,  
Atés que:  
1. En data 27 de novembre de 2007, l'inspector de la Conselleria de Turisme informa que:  
"?l'edifici on s'emplaçava l'hotel La Safor està en obres interiors, encara que no hi ha ningú treballant en el moment de la visita. Es manté el nom d'Hotel la Safor en la terrassa de l'àtic, i algunes de les seues finestres estan tapiades amb rajola, tant en les plantes altes com en la baixa. En la porta d'accés principal, tapada amb papers, s'indica tancat?"  
2. Com a conseqüència de l'anterior, pel Servici Territorial de Turisme de València, es va iniciar el procediment de baixa de l'establiment el 5 de desembre de 2007, i de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir a l'empresa titular i propietària de l'establiment Hotel Restaurant la Safor, SL el termini de deu dies, a fi que presentara les al·legacions i documents que estimara oportuns en defensa dels seus interessos.   
Davant de la impossibilitat de la seua notificació pel servici de Correus, es va enviar de nou a la inspecció el dia 17 de gener de 2008, per a intentar notificar en mà l'escrit d'audiència prèvia a la baixa de l'esmentat establiment.  
Personat l'inspector en l'hotel no va poder fer entrega de l'escrit al trobara este tancat. A més, en el seu informe diu:  
"?L'immoble es troba totalment inhabilitat i com es va indicar en anterior informe, tapiades algunes finestres. La porta d'accés es troba coberta amb papers en el seu interior i s'indica tancat?"  
3. L'escrit d'audiència prèvia a la baixa va ser notificat mitjançant un edicte publicat en el Butlletí Oficial de la província de València de data 14 de febrer de 2008, i exposat en el tauler d'edictes de l'Ajuntament de Gandia, des del dia 11 de febrer de 2008 al dia 22 de mateix mes.  
4. Transcorreguts els terminis preceptius, no s'han presentat al·legacions.  
Als anteriors fets se li apliquen els següents  
Fonaments de dret:  
1. Els articles 7 i 14.3 de la Llei 3/1998, de 21 de maig, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent Registre".  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats" i l'article 65 de l'esmentada Llei, alhora que disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat".  
3. L'article 89.5 de la LRJPAC, quan disposa que "l'acceptació d'informes o dictàmens servirà de motivació a la resolució quan s'incorpore al text d'esta".  
4. L'article 59.4 de la LRJPAC, a l'establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la província?".  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que quan el tancament d'un establiment hoteler excedisca de nou mesos produirà la baixa d'este, i el titular ha de sol·licitar la reobertura amb aportació dels documents preceptius, assenyalats en l'article 26.   
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana a l'hotel La Safor, de Gandia, la signatura de la qual és HV-28 i, en conseqüència, conclús el procediment iniciat per acord del Servici Territorial de Turisme de València, es procedix a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 19 de juny de 2008.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.»